Kõik sõltub suuresti kasvatusest ja sellest millega kassil mängida on. 7 kuune kassipoeg on enamasti väga energiline ja mänguhimuline ning juhtmed võivad olla tema jaoks justkui mänguasjad. Alustan kohe sellest, et kassiga ei või mängida nt mobiililaadija juhtmega - jah on lahe kui ta seda taga ajab ja kinni püüab, kuid tema joks muutub see mänguasjaks. Teiseks, kassil võib sellises vanuses olla veel kammaste vahetumise aeg,  ning just vanade hammaste ja uute hammaste vahetusest tulenev sügelemine võib panna teda asju närima. Selle vastu aitab see kui leiate lemmiklooma poest kassipojale mänguasja mida ta saab ka hammustada ja närida. Kolmandaks kui kass ikka läheb juhtme kallale, siis tuleb teda keelata (mitte ninnnunännu häälel vaid ennast kehtestaval toonil) ja ta juhtme juurest eemaldada kui ta keelamisele ei allu. Varuge kannatust ja kindlat meelt.